**Styrk MAREANO-programmet**

|  |  |  |
| --- | --- | --- |
| **Utgiftsforslag:** | **Kapittel og post:** | **Budsjettvirkning:** |
| Styrk MAREANO | Kap. 1410, post 23 | Øk med 150 mill. kroner |

|  |
| --- |
| **Verbalforslag:** |
| Kartlegging av norske havområder økes, for å skaffe mer kunnskap om biodiversitet og økosystemprosesser i dyphavet. |

Kartlegging av naturtyper, økosystemer og arter i norske kyst- og fjordområder er en forutsetning for en kunnskapsbasert kystsoneforvaltning. Kartleggings-programmet MAREANO har resultert i en betydelig kunnskapsbank og en omfattende [karttjeneste](file://trinity/norway/Policy%20Forum/State%20budget/Statsbudsjett%202017/Innspill%20Jan%202016/KLD/mareano.no/kart/mareano.html) for havbunnen i norske havområder, noe som er grunnleggende dersom Norge skal ha en havforvaltning som både beskytter viktige naturverdier så vel som har langsiktig verdiskapning.

Med de økonomiske midlene som er gitt til MAREANO de siste årene, er ikke programmet i stand til å kunne bistå tilstrekkelig i kartlegging av dyreliv og leveområder på havbunnen i dyphavet, noe som ville vært et viktig og sentralt bidrag i å fremskaffe kunnskap om norske havområder der kunnskapshullene er spesielt store.

WWF ber om at MAREANO-programmet styrkes med 150 millioner kroner i statsbudsjettet for 2024 slik at det viktige kartleggingsprogrammet kan bistå med viktig kunnskapsinnhenting om dyreliv og leveområder på havbunnen i dyphavet.